VAELTAJIEN IKÄKAUSIVASTAAVAN PESTIN KUVAUS JA SISÄLTÖ

***Vaeltajien ikäkausivastaava huolehtii siitä, että ryhmien toiminta on partio-ohjelman mukaista.***

Minulla on vastuu:

* Vaeltajaikäkauden toiminnasta, kehittämisestä ja jatkuvuuden varmistamisesta yhdessä luotsien kanssa.
* Huolehtia kasvatustavoitteiden toteutumisesta kaikessa ikäkauden toiminnassa.
* Pestata luotsit.
* Antaa palautetta, tukea, kannustaa ja palkita luotseja.
* Miettiä yhdessä koulutusvastaavan kanssa ikäkauden koulutustarpeet.
* Koordinoida jokaiselle vaeltajalle mielekkäitä pestejä / projekteja yhdessä luotsien ja muun lippukunnan johtajiston kanssa.
* Tukea tarvittaessa vartioiden omien toimintasuunnitelmien ja vaeltajien henkilökohtaisten vaelluskarttojen tekemisessä ja seurata vartioiden toiminnan laatua.
* Tukea luotsien kanssa ikäkauden toimintaa (esim. tervetuloa-tilaisuudet, lupauksenanto, Suomi- ja Ulkomaanprojektit, piirin ja SP:n tapahtumiin osallistuminen).
* Huolehtia vaeltajaikäkauden tiedotuksesta.
* Edustaa ikäkauttani lippukunnan johtajistossa/hallituksessa.
* Osallistua lippukunnan yhteisen toiminnan suunnitteluun ja toteutukseen.
* Osallistua lippukunnan kehittämiseen.
* Toimia yhteyshenkilönä partiopiiriin ja alueeseen vaeltaja-asioissa.
* Ylläpitää pestiini kuuluvilta osin lippukunnan jäsenrekisteriä ja sen tietoja.
* Perehdyttää seuraajani.
* Hankkia itselleni seuraaja, jos lopetan kesken pestin.

Oikeuteni:

* Minut pestaa hallituksen jäsen.
* Hallitus ja johtajisto ovat tukenani.

Koulutus:

* Pestiin kuuluvana koulutuksena ovat Partiojohtajaperuskurssi sekä Luotsi-, Ikäkausivastaava- ja Ensiapu 1 –koulutukset.
* Pestiä tukevana koulutuksena on Lippukunnanjohtamiskurssi ja Partiokouluttajakoulutus sekä Ko-Gi eli Partionjohtajien jatkokoulutus.